Այսօր հարկ է, որ մենք հիշենք, թե ում ջանքերով սկսվեց այդ բոլորը: Լևոն Տիգրանյան. բժիշկ և հասարակական գործիչ, նրա ջանքերով էր, որ բացվեց Երևանում առաջին բուժարանը, որը ուներ` 12 մահճակալ: Նա էր, որ հրատարակեց առաջին «Առողջապահական թերթիկը» և պայքար ծավալեց քաղաքի մաքրության, կանաչապատման և այգիների ստեղծման համար: Նույն տարիներին մեծ երախտիք ունեն նաև ականավոր բժիշկներ Վահան Արծրունին, Ավետիք Բուդաղյանը: Մեծ ծրագրեր ունեին նրանք, բայց փոքր հնարավորություններ, մեծ էնտուզիազմ, բայց քիչ գումար և ինչ էլ որ կարողանում էին անել, անում էին անհատական զոհաբերությունների գնով: 12 մահճակալանոց հիվանդանոցով, իհարկե, հնարավոր չէր բուժել մալարիայով տառապող ժողովրդին: